**PLAN RADA**

**SAVJETA MLADIH GRADA IVANIĆ-GRADA**

**za razdoblje od siječnja do prosinca 2020. godine**

Na temelju članka 35. Statuta Grada Ivanić-Grada i članka 7. Odluke o osnivanju Savjeta mladih Grada Ivanić-Grada, po prebrojavanju glasova nakon provedenog tajnog glasovanja na 19. sjednici Gradskog vijeća Grada Ivanić-Grada, održanoj 30. travnja 2019. godine, utvrđeno je da su za članove Savjeta mladih Grada Ivanić-Grada izabrani sljedeći kandidati: Ivana Barišec, Nino Kilih, Fran Markić, Ilijana Mišković, Mia Novosel, Mateo Razum, Matija Vajda, Krešimir Vlahek i Tibor Vuković. Sukladno tome, u srijedu, 29. svibnja 2019., u prostorijama Gradske uprave Grada Ivanić-Grada, održana je konstituirajuća sjednica Savjeta mladih Grada Ivanić-Grada. Prema utvrđenom Dnevnom redu razmotreno je Izvješće o rezultatima glasovanja za članove Savjeta mladih Grada Ivanić-Grada, izabrani su predsjednik i zamjenica predsjednika te je usvojen Poslovnik o radu Savjeta mladih Grada Ivanić-Grada. Za predsjednika je izabran Tibor Vuković, a za zamjenicu predsjednika Ilijana Mišković.

Za razdoblje od siječnja do prosinca 2020. godine izdaje se Plan rada Savjeta mladih Grada Ivanić-Grada. Tijekom tog razdoblja planira se provedba četiriju aktivnosti, odnosno događaja. Provedba prve aktivnosti planira se u travnju, druge u lipnju, treće u kolovozu, te četvrte u prosincu tekuće godine. Kroz organizaciju i provedbu svih događaja i aktivnosti poziv za uključivanje bit će upućeni svim drugim Savjetima mladih iz Županije, ali i šire. Nadalje, za svaku aktivnost odradit će se oglašavanje na različitim područjima te se na taj način pozvati građane, članove drugih Savjeta mladih, na razini cijele Županije pa i šire, na što aktivnije uključivanje i sudjelovanje.

**1. Izlet**

Organizacija izleta u kojem bi se edukacija involvirala sa zabavom.

Ciljana skupina – mladi.

Planirano vrijeme provedbe – travanj.

Planirani troškovi – 7 000,00 kuna.

**2. Društvene igre**

Turnir u društvenim igrama humanitarnog karaktera. Sav prikupljeni dobrovoljni prilog bit će upućen potrebitim građanima Grada Ivanić-Grada.

Ciljana skupina – mladi.

Planirano vrijeme provedbe – lipanj.

Planirani troškovi – 2 500,00 kuna.

**3. Zelenjak piknik day**

Festival piva, sporta, gastronomije, glazbe i zabave. Organizacije ovog događaja 2019. godine je prošla bolje od očekivanog, stoga se planira organizacija istoga i u 2020. godine. Građanima se tijekom cijelog dana, na Sportskom parku Zelenjak, nudi mogućnost druženja s obitelji i prijateljima, uz različite sportske aktivnosti, hranu, pivu, smijeh i zabavu.

Ciljana skupina - roditelji s djecom, mladi.

Planirano vrijeme provedbe – kolovoz.

Planirani troškovi – 10 000,00 kuna.

**4. Advent**

Organizacija Adventa u Gradu Ivanić-Gradu. Obzirom na to da je Hrvatska sa svojim glavnim gradom poznata po cijeloj Europi, a i šire, kao država u kojoj je za vrijeme Adventa Grad Zagreb najljepše uređen i nudi pregršt mogućnosti za uživanje u tom razdoblju, ideja je da se dio te atmosfere donese i u naš Grad Ivanić-Grad.

Ciljana skupina - sve populacije.

Planirano vrijeme provedbe – prosinac.

Planirani troškovi – 2 500,00 kuna.

Predsjednik Savjeta mladih

Tibor Vuković